Dag Eilivsson

Dag Eilivsson var en norsk høvding på Bratsberg i Gjerpen rundt 1100. Han var gift med Ragnhild, datter at Skofte Ogmundsson. Dag var en av lendmennene til kong Magnus Berrføtt.Morkinskinna (oversatt av Kåre Flokenes): 207

Sammen med sine menn fra Grenland, var Dag med Magnus Berrføtt på hærtoget til Vesterøyene i 1102–1103.Snorre: Magnus Berrføtts saga, kap. 23 Da kongen ble drept, var Dag blant de siste som forlot ham.Snorre: Magnus Berrføtts saga, kap. 25 Det blir også antatt at Dag var med Magnus' sønn Sigurd Jorsalfare på Jorsalferden i 1108–1111. 

Da Dag kom tilbake til Bratsberg etter ferdene, lot han bygge kryptkirken på Kapitelberget. Han grunnla også Gimsøy kloster,Helle m.fl (2006): 61 hvor hans datter Baugeid var den første abbedissen.Snorre: Håkon Herdebreis saga, kap. 14 Sønnen til Dag, Gregorius Dagsson, ble senere en av Norges mektigste lendmenn under kong Inge Krokrygg.

Referanser

 Litteratur 
Helle, Eliassen, Myhre & Stugu: Norsk byhistorie, Pax forlag, Trondheim 2006
Morkinskinna, oversatt av Kåre Flokenes. Dreyer bok, Stavanger 2004
Snorre: Norges Kongesagaer, oversatt av Anne Holtsmark. Gyldendal, Oslo 1979

Kategori:Nordmenn fra norrøn tid
Kategori:Norske lendmenn
Kategori:Personer fra Skien kommune
Kategori:Nordmenn fra middelalderen
Kategori:Nordmenn på 1000-tallet
Kategori:Nordmenn på 1100-tallet
Kategori:Fødselsår ukjent
Kategori:Dødsår ukjent